

**SPORTSKI PRAZNICI 2021.**

Hrvatski školski sportski savez u suradnji sa županijskim školskim sportskim savezima i uz potporu Ministarstva turizma i sporta pokreće projekt pod nazivom  **„Sportski praznici.**

CILJ I SVRHA PROJEKTA

Cilj je projekta uključivanje što većeg broja djece u organizirani oblik tjelesne aktivnosti.  Sudjelovanje u programu koji bi se provodio na **otvorenom** prostoru, poštujući epidemiološke mjere te pod **stručnim vodstvom** kineziologa, omogućiti će učenicima dodatno kvalitetno programirano vrijeme i nakon završetka nastave.

CILJANA SKUPINA

Sadržaj programa namijenjen je učenicima od 1. do 8. razreda.

MJESTO I VRIJEME ODRŽAVANJA

Provedba projekta planirana je na cijelom teritoriju Republike Hrvatske. U Međimurskoj županiji projekt će se odvijati na 5 škola. Lokacija podrazumijeva prostore osnovne škole što uključuje vanjska igrališta i školsku dvoranu za slučaj kiše. Na lokaciji će se koristiti i ostali potrebni rekviziti i sprave za vježbanje.

Projekt se provodi u četiri uzastopna tjedna počevši od **28. lipnja** pa do zaključno s **23. srpnjem 2021. godine**. Jedan tjedni ciklus uključivao bi radne dane (ponedjeljak – petak) do 9 do 12 sati. Svaki tjedan u projektu bi sudjelovala grupa od 40 učenika.

|  |  |  |  |
| --- | --- | --- | --- |
| **GRUPA 1** | 28. lipnja – 02. srpnja | 20 školskih sati | 40 učenika |
| **GRUPA 2** | 05. – 09. srpnja | 20 školskih sati | 40 učenika |
| **GRUPA 3** | 12. – 16. srpnja | 20 školskih sati | 40 učenika |
| **GRUPA 4** | 19. – 23. srpnja | 20 školskih sati | 40 učenika |

CIJENA ZA KORISNIKE

Program je u potpunosti **besplatan** za učenike. Svaki će učenik će dobiti majicu i bočicu za vodu, a svakog dana će dobiti također i obrok i vodu.

ŠTO SADA? KAKO SE PRIJAVITI?

U Osnovnoj školi Ivanovec programe će voditi učitelj **Bruno Kovačić** i **Mladen Dešić**. Potrebno je učitelju Kovačiću dostaviti popunjenu suglasnost roditelja za sudjelovanje, napomenuti koji tjedan će učenik sudjelovati u programu i tada će mu se izraditi iskaznica Hrvatskog školskog sportskog saveza.